CELEX: 32012B0600
Language: et
Date: 2012-05-10 00:00:00
Title: 2012/600/EL: Euroopa Parlamendi otsus, 10. mai 2012 , Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2010. eelarveaasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/288
            
         EUROOPA PARLAMENDI OTSUS,
   10. mai 2012,
   Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2010. eelarveaasta eelarve täitmisele heakskiidu andmise kohta
   (2012/600/EL)
   EUROOPA PARLAMENT,
   
               —
            
            
               võttes arvesse Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2010. aasta raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse nõukogu 26. oktoobri 2004. aasta määrust (EÜ) nr 2007/2004 Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri asutamise kohta, (3) eriti selle artiklit 30,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0133/2012),
            
         
               1.
            
            
               annab heakskiidu Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri tegevdirektori tegevusele agentuuri 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 39.
   
      (2)  EÜT L 248, 16.9.2002, lk 1.
   
      (3)  ELT L 349, 25.11.2004, lk 1.
   
      (4)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Frontex
            
            
               2006
            
            
               2007
            
            
               2008
            
            
               2009
            
         
               Tulemused
            
            
               —
            
            
               —
            
            
               
                           —
                        
                        
                           Kutsub agentuuri üles tööprogrammi ja finantsinstitutsiooni otseselt seostama. Agentuur võttis vastu mitmeaastase kava aastateks 2010–2013, kuigi agentuuri rakenduseeskirjad seda ei sätesta.
                        
                     
                           —
                        
                        
                           Palub ametil koostada jooksva ja eelmiste aastate tegevuste diakroonilise analüüsi.
                        
                     
            
               
                           —
                        
                        
                           Nõuab, et agentuur looks selge seose oma töökava ja finantsprognooside vahel.
                        
                     
                           —
                        
                        
                           Nõuab, et agentuur võrdleks saavutatud tulemusi aastal, mille eelarve täitmisele heakskiidu andmist käsitletakse, sellele eelnenud aastal saavutatud tulemustega.
                        
                     
                           —
                        
                        
                           Kutsub agentuuri üles andma teavet oma tegevuse mõju kohta ning teavitama sellest eelarve täitmisele heakskiidu andmise eest vastutavat institutsiooni.
                        
                     
         
               Eelarve haldamine ja finantsjuhtimine
            
            
               
                           —
                        
                        
                           Juriidilised kohustused võeti enne eelarvelisi kulukohustusi.
                        
                     
                           —
                        
                        
                           Eelarve aastasuse ja sihtotstarbelisuse põhimõtetest ei peetud rangelt kinni: ülekandmiste määr oli üldiselt üle 70 % ja tegevuskulude puhul peaaegu 85 %.
                        
                     
            
               
                           —
                        
                        
                           Korduvad probleemid agentuuri kulukohustuste süsteemiga: eelarvelised kulukohustused võeti pärast juriidilisi kohustusi (25 juhtumit) ja toetuslepingud partnerriikidega kirjutati alla juba alustatud või isegi lõpetatud tegevuste kohta.
                        
                     
                           —
                        
                        
                           Puudused kavandamisel ja agentuuri tegevuse jälgimisel (70 % kasutatavatest assigneeringutest jäi kasutamata; liiga suurte kuluhinnangute tõttu võetud kulukohustuste ülekandmine).
                        
                     
            
               
                           —
                        
                        
                           Kutsub agentuuri üles oma ülesandeid täielikult täitma ja jätkama finantsjuhtimise parandamist.
                        
                     
                           —
                        
                        
                           Kutsub agentuuri üles parandama finantsjuhtimist liikmesriikidele põhjustatud kulude hüvitamise osas probleemi põhjuste väljaselgitamisega.
                        
                     
                           —
                        
                        
                           Agentuur peaks kehtestama tõhusa lepinguliste tähtaegade kavandamise ja kontrollimise süsteemi; oma tegevuse riskihindamise protsessi; liigendatud assigneeringute süsteemi tulevastes eelarvetes toetuste andmiseks, et vähendada ülekandmiste ja tühistamiste suurt mahtu; asjaolu, et juriidilised kohustused võeti enne vastavaid eelarvelisi kulukohustusi; asjaolu, et töölevõtmise menetlus ei vasta eeskirjadele (läbipaistvus ja mittediskrimineerimine).
                        
                     
            
               
                           —
                        
                        
                           Nõuab, et agentuur parandaks assigneeringute kasutamise määra ning kehtestaks selleks asjakohased juhised ja menetlused võimalike ülekandmiste analüüsimiseks, et viia ülekantavate assigneeringute maht miinimumini.
                        
                     
                           —
                        
                        
                           On mures, et agentuur pidi tühistama assigneeringuid (13 900 000 eurot 2009. aastal, 13 000 000 eurot 2008. aastal).
                        
                     
                           —
                        
                        
                           Ülekandmiste ja tühistamiste suur hulk näitab agentuuri suutmatust hallata eelarve nii ulatuslikku kasvu; kutsub seetõttu agentuuri üles esitama Euroopa Parlamendile rohkem üksikasju tulevaste kohustuste täidetavuse kohta.
                        
                     
                           —
                        
                        
                           Kutsub agentuuri üles parandama toetuste haldamist.
                        
                     
         
               Personal
            
            
               —
            
            
               —
            
            
               
                           —
                        
                        
                           Töölevõtmismenetlustega seonduvad probleemid.
                        
                     
            
               —
            
         
               Siseaudit
            
            
               —
            
            
               —
            
            
               Palub ametil täita neli siseauditi talituse tehtud 23st soovitusest: nt koostada ametijuhendid ja seada töötajatele eesmärgid, tugevdada turvalisust, parandada kirjade registreerimist, tugevdada toetuste haldamise protsessi ning tagada finantsmäärusest kinnipidamine.
            
            
               
                           —
                        
                        
                           Kinnitab, et 19st siseauditi talituse antud soovitusest kuus rakendati asjakohaselt ja tulemuslikult, kümme on rakendamisel ning kolm on lõpule viidud, kuid siseauditi talitus peab neid veel kontrollima.
                        
                     
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/290
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2010. aasta raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse nõukogu 26. oktoobri 2004. aasta määrust (EÜ) nr 2007/2004 Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri asutamise kohta, (3) eriti selle artiklit 30,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0133/2012),
            
         
               A.
            
            
               arvestades, et kontrollikoda on märkinud, et on leidnud piisavalt kinnitust 2010. aasta raamatupidamise aastaaruande usaldatavuse ning selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 10. mail 2011. aastal heakskiidu Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri tegevdirektori tegevusele agentuuri 2009. aasta eelarve täitmisel (5) ning heakskiidu andmise otsusele lisatud resolutsioonis muu hulgas:
               
                           —
                        
                        
                           nõudis, et agentuur parandaks assigneeringute kasutuse määra ning kehtestaks selleks asjakohased juhised ja menetlused võimalike ülekandmiste analüüsimiseks, et viia ülekantavate assigneeringute maht miinimumini;
                        
                     
                           —
                        
                        
                           väljendas ühtlasi muret selle pärast, et agentuur oli sunnitud assigneeringuid tühistama (13 900 000 eurot 2009. aastal ja 13 000 000 eurot 2008. aastal);
                        
                     
                           —
                        
                        
                           nõudis, et agentuur võrdleks saavutatud tulemusi aastal, mille eelarve täitmisele heakskiidu andmist käsitletakse, sellele eelnenud aastal saavutatud tulemustega;
                        
                     
         
               C.
            
            
               arvestades, et agentuuri 2010. aasta eelarve kogumaht oli 93 200 000 eurot ehk 4,95 % suurem kui 2009. aastal, kusjuures liidu esialgne toetus agentuuri 2010. aasta eelarvesse oli 83 000 000 eurot ehk 6,41 % väiksem kui 2009. aastal (78 000 000 eurot) (6);
            
         
      Eelarve haldamine ja finantsjuhtimine
   
   
               1.
            
            
               tuletab meelde, et liidu esialgne panus agentuuri 2010. aasta eelarvesse oli 83 000 000 eurot; märgib samas, et sellele lisati ülejäägi tagasinõudmisest saadud 2 550 000 eurot, mistõttu liidu kogutoetus 2010. aastal oli 85 550 000 eurot;
            
         
               2.
            
            
               võtab liidu 2010. aasta üldeelarve lõpliku vastuvõtmise põhjal teadmiseks, et I jaotise („Personalikulud”) ja II jaotise („Haldus”) 2010. aasta ELi assigneeringud ulatusid 23 633 000 euroni kulukohustuste ja 19 000 000 euroni maksete osas; märgib ühtlasi, et III jaotise („Tegevuskulud”) assigneeringud ulatusid 59 367 000 euroni kulukohustuste ja 38 000 000 euroni maksete osas;
            
         
               3.
            
            
               võtab üldaruande põhjal teadmiseks, et agentuur kasutas 2010. aastal ära 95 % kasutatavatest kulukohustuste assigneeringutest ja täitmismäära erinevus jaotiste vahel oli väike, sest I jaotise kasutusmäär oli 99 %, II jaotise puhul 80 % ja III jaotise puhul 97 %;
            
         
               4.
            
            
               nendib lõpliku raamatupidamise aruande põhjal, et maksete määr paranes 2010. aasta eelarves 61 protsendilt 2009. aastal 69 protsendini 2010. aastal; võtab ühtlasi teadmiseks, et tegevuseelarve 2010. aasta maksete määr oli 79 %, aastal 2009 oli see 65 %;
            
         
      Assigneeringute ülekandmine
   
   
               5.
            
            
               väljendab muret, et kontrollikoda on teatanud ülekandmistest alates 2006. aastast; juhib eriti tähelepanu sellele, et 2010. aastal kanti 2011. aastasse üle 26 500 000 eurot, mis on 28 % kasutada olnud eelarvest, kusjuures vaid 12 miljonit eurot sellest moodustasid viitvõlad; palub agentuuril esitada eelarve täitmisele heakskiidu andmise eest vastutavale institutsioonile teave hiljemalt 15. detsembriks 2012; võtab teadmiseks agentuuri põhjendused, nimelt vajaduse tagada järjepidevus agentuuri operatiivtegevuses ning eraldada järgneva aasta esimeses kvartalis vahendeid lähetusteks; kordab, et assigneeringute ülekandmise tava tuleks rangelt piirata ning see ei tohiks kahjustada usaldusväärse finantsjuhtimise tavasid; nõuab, et agentuur järgiks edaspidi aastasuse põhimõtet;
            
         
               6.
            
            
               juhib jälle tähelepanu sellele, et ülekandmiste ja tühistamiste suur hulk annab märku sellest, et agentuur ei ole võimeline nii suure eelarve kasvuga toime tulema; tõstatab küsimuse, kas ei oleks vastutustundlikum, kui eelarvepädev institutsioon pööraks edaspidi agentuuri eelarve suurendamise otsuste tegemisel suuremat tähelepanu uute tegevuste rakendamiseks vajalikule ajale; kutsub seetõttu agentuuri üles esitama Euroopa Parlamendile rohkem üksikasju tulevaste kohustuste täidetavuse kohta;
            
         
               7.
            
            
               on teadlik sellest, et agentuuri ühisoperatsioonide pidevuse ja pikaajalisuse tõttu ei saa vältida vastavate kulukohustuste täitmise lükkumist järgmisesse aastasse; nõuab, et agentuur jätkaks sellegipoolest ülekantavate assigneeringute mahu maksimaalset vähendamist, tugevdades operatiivkoostöö järelevalvet, et kohandada toetusi võimalikult vara;
            
         
               8.
            
            
               märgib, et agentuur on 2010. aastal teataval määral muutnud nn REM-vorme (tegevuskulud), et parandada kavandamist ja järelevalvet;
            
         
      Raamatupidamissüsteem
   
   
               9.
            
            
               võtab teadmiseks, et kontrollikoda täheldas puudusi agentuuri raamatupidamissüsteemis; märgib, et vastavalt finantsmääruses sätestatule peab agentuuri peaarvepidaja selle süsteemi veel heaks kiitma; võtab siiski teadmiseks agentuuri vastuse, mille kohaselt agentuur alustas 2011. aasta alguses finantsmenetluste tegevusprotsesside kaardistamise projekti ja valideerimine lõpetatakse 2011. aasta teisel poolel; kutsub seetõttu kontrollikoda üles selles punktis mitte muret tundma;
            
         
               10.
            
            
               võtab teadmiseks kontrollikoja tähelepanekud, et puudusi leiti tarnijate esitatud dokumentide ja agentuuri vastavate kannete omavahelisel seostamisel; võtab teadmiseks agentuuri vastuse, et enamikul avalikest asutustest ei ole keskset raamatupidamissüsteemi ja mõned neist ei rakenda tekkepõhist arvestust, mis teeb raskeks tarnete omavahelise seostamise protsessi; võtab teadmiseks agentuuri võetud kohustuse võtta ühendust riigiasutustega, et püüda rakendada alternatiivseid menetlusi, et seostada enda ja tarnijate kandeid ja dokumente; kutsub agentuuri üles teavitama korrapäraselt eelarve täitmisele heakskiidu andmise eest vastutavat institutsiooni riigiasutustega suhtlemisel küsimuse lahendamise osas saavutatud edasiminekust;
            
         
               11.
            
            
               palub, et kontrollikoda hindaks oma aruandes agentuuri raamatupidamise aastaaruande 2011 kohta üksikasjalikumalt tegevuskulusid seoses agentuuri eesmärkidega ja nende saavutamisega;
            
         
      Avalikud hanked ja toetused
   
   
               12.
            
            
               tõdeb lõpliku raamatupidamisaruande põhjal, et agentuuril on käsil kaks hankemenetlusega seotud kohtuvaidlust ja taotlejad on nõudnud kahjutasu kokku 10 794 806 eurot; nõuab tungivalt, et agentuur teavitaks eelarve täitmisele heakskiidu andmise eest vastutavat institutsiooni nende kahe juhtumiga seotud sündmustest;
            
         
               13.
            
            
               näeb raamatupidamisarvestuse põhjal, et agentuur sõlmis partneritega 751 toetuslepingut (tegi konkreetsed rahastamisotsused), mille kogusumma koos kaasrahastatava tegevusega on 53 000 000 eurot;
            
         
               14.
            
            
               märgib ühtlasi, et 751st toetusest 270 juhul ei ole agentuur teinud lõppmakset ja 92 juhul on agentuur maksnud eelmaksetena välja 5 100 000 eurot;
            
         
      Toetuste haldamine
   
   
               15.
            
            
               ärgitab agentuuri tegema kohapealset järelkontrolli;
            
         
               16.
            
            
               märgib siiski, et agentuur vaatas 2010. aastal läbi nn REM-vormid, mis on eelarveprognooside ja hüvitusnõuete aluseks;
            
         
      Personal
   
   
               17.
            
            
               võtab üldaruande põhjal teadmiseks, et 2010. aastal toimus 74 töölevõtmismenetlust; märgib, et nelja uue ametikohaga seotud 2010. aastal alanud menetlused olid käimas ja pidid lõpule jõudma 2011. aasta esimeses kvartalis ning agentuuri töötajate arv kokku oli 2010. aasta lõpus 294 (ametikohtade loetelus on 298 töökohta);
            
         
      Tulemused
   
   
               18.
            
            
               kutsub agentuuri üles arendama edasi sidusust tegevuse strateegilisel ja iga-aastasel planeerimisel; märgib, et 2010. aasta tööprogrammi eesmärgid ei ole tegelikult selgelt seotud mitmeaastases kavas (2010–2013) 2010. aastaks kavandatuga, ja tuletab agentuurile meelde, et selge seose ja järjepidevuse puudumine eri kavandamisdokumentide vahel võib mõjutada negatiivselt strateegilise kava koostamist;
            
         
               19.
            
            
               tõdeb üldaruande põhjal, et vaatamata asjaolule, et agentuuri eelarve 2010. aastal suurenes, kahanes tegevuskuludeks eraldatud assigneeringute netosumma 48 200 000 eurolt 47 400 000 eurole, aga tegevusega seotud inimtöötundide arv suurenes 27 % 6 411 tunnini;
            
         
               20.
            
            
               kiidab heaks agentuuri pingutused parandada tegevuseelarve järelevalvet; tunnistab, et esimesed piirivalve kiirreageerimisrühmad lähetati missioonile 2010. aasta novembris ning selle tulemusena toimusid agentuuri eelarves märkimisväärsed muutused;
            
         
               21.
            
            
               märgib, et ameti eelarve täitmisele heakskiidu andmine peaks ka edaspidi tuginema sellele, millised on olnud ameti töötulemused aasta jooksul.
            
         
      Siseaudit
   
   
               22.
            
            
               tõdeb, et siseauditi talitus auditeeris 2010. aastal tegevuse planeerimist sisemiste ja väliste sidusrühmade panuse põhjal; märgib eriti, et audit hõlmas järgmist:
               
                           —
                        
                        
                           strateegilise planeerimise ja tegevuse iga-aastase kavandamise sidusus;
                        
                     
                           —
                        
                        
                           tegevuse planeerimise ettevalmistusprotsessi asjakohasus ja erilise tähelepanu pööramine asjakohaste sidusrühmade kaasamisele;
                        
                     
                           —
                        
                        
                           tegevust puudutava tagasiside kogumise protsessi asjakohasus ja selle kasutamine tegevuse tulevaseks kavandamiseks;
                        
                     
                           —
                        
                        
                           tegevuse planeerimist puudutavate sidusrühmade ad hoc taotluste käsitlemise protsessi asjakohasus;
                        
                     
         
               23.
            
            
               palub sellega seoses agentuuril tagada mitmeaastase plaani kõigi eesmärkide asjakohane ja selge ülekandmine aasta tööprogrammi;
            
         
               24.
            
            
               väljendab heameelt asjaolu üle, et agentuur käsitleb oma tegevuskavades siiski iga konkreetse tegevusega seonduvat riski; võtab hea meelega teadmiseks, et agentuur kasutab operatiivkavade rakendamisel saadud õppetunde järgmiste operatiivkavade ettevalmistamise parandamiseks;
            
         
               25.
            
            
               tunnistab, et siseauditi talitus peab veel läbi vaatama, kuidas agentuur on täitnud siseauditi talituse eelmiste auditite soovitustest seitset „väga tähtsat” soovitust; märgib, et need soovitused on eeskätt seotud järgmisega:
               
                           —
                        
                        
                           toetuste haldamise 2009. aasta audit, ja eelkõige hinnang selle kohta, kas on vaja taotleda tõendit maksetaotluse käsitlemiseks, kontrolli- ja järelevalvepoliitika ettevalmistamine, operatiivkavasid puudutav õigusalane kokkulepe partneritega ja hindamiskriteeriumide kirjeldus;
                        
                     
                           —
                        
                        
                           2008. aastal tehtud sisekontrollisüsteemi auditi järelmeetmed, eelkõige eesmärkide saavutamiseks vajalik töötajate arv;
                        
                     
                           —
                        
                        
                           2007. aastal tehtud sisekontrollisüsteemi audit ja eriti registreerimissüsteemi läbivaatamine, nõuetekohased täielikud ametijuhendid ning töötajate teavitamine;
                        
                     
         
               26.
            
            
               juhib tähelepanu oma eelmistes eelarve täitmisele heakskiidu andmise raportites esitatud soovitustele, mis on lisatud käesolevale resolutsioonile;
            
         
               27.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (7) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 39.
   
      (2)  EÜT L 248, 16.9.2002, lk 1.
   
      (3)  ELT L 349, 25.11.2004, lk 1.
   
      (4)  EÜT L 357, 31.12.2002, lk 72.
   
      (5)  ELT L 250, 27.9.2011, lk 224.
   
      (6)  ELT L 64, 12.3.2010, lk 1016.
   
      (7)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).